钦定古今图书集成/历象汇编/乾象典/第002卷 > 明阳玛诺天问略 > 日天本动及日距赤道度分问答
## 钦定古今图书集成/历象汇编/乾象典/第002卷 > 明阳玛诺天问略 > 日天本动及日距赤道度分问答

赤道，则第十一重宗动天之分中也。周天三百六十度，去南极九十度、去北极亦九十度为赤道，所谓天之中。而其南北二极，天之极也。黄道，则第四重日天之分中也。周天三百六十度，南北亦各距九十度，为黄道，所谓日天之中也。日天本动，自西而东，其南北二极离宗动天赤道之极二十三度半，黄道以南以北离赤道二十三度半为冬夏至；黄道以东以西与赤道相交为春秋分。